Αλτέτινγκ

Το Αλτέτινγκ (γερμ. Altötting, βαυαρ. Oidäding) είναι μικρή πόλη στη Βαυαρία της Γερμανίας με πληθυσμό 12.983 κατοίκους στα τέλη του 2021, πρωτεύουσα ομώνυμου διαμερίσματος. Επί πέντε αιώνες αποτελεί τόπο προσκυνήματος των Ρωμαιοκαθολικών προς τιμή της Παναγίας, με επισκέψεις και Παπών, όπως του Ιωάννη Παύλου Β΄ το 1980 και του Βενέδικτου ΙΣΤ΄ το 2006. Η πόλη απέχει 95 χιλιόμετρα από το Μόναχο και 65 χιλιόμετρα από το Σάλτσμπουργκ της Αυστρίας.

 Στην τοποθεσία του Αλτέτινγκ υπήρχε ανάκτορο κατά την Καρολίγγεια εποχή. Από τότε η ιστορία της πόλεως κυριαρχείται από τον θρησκευτικό χαρακτήρα του τόπου: Εκεί κοντά ο βασιλιάς Καρλομάνος της Βαυαρίας ανήγειρε ένα μοναστήρι των Βενεδικτίνων το έτος 876 και τον ναό του αφιερωμένο στον Απόστολο Άγιο Φίλιππο. Το 907 ο βασιλιάς Λουδοβίκος Δ΄ της Γερμανίας απέδωσε το μοναστήρι (αββαείο) in commendam στον Βουρχάρδο, τον Επίσκοπο του Πάσσαου (903-915). Το 910 οι Ούγγροι λεηλάτησαν και πυρπόλησαν τη μονή και τον ναό της. Το 1228 ο Δούκας Λουδοβίκος Α΄ της Βαυαρίας ξανάχτισε τη μονή και τον ναό, και τα έθεσε υπό την ευθύνη ενός κοινοβίου 12 ιερέων. Το κοινόβιο αυτό παρέμεινε μέχρι την κρατικοποίηση των μοναστηριών της Βαυαρίας το 1803. Υπήρχε επιπλέον μέσα στην πόλη και ένα άλλο μοναστήρι, η ανδρική Μονή της Αγίας Άννας που ανήκε στους Καπουκίνους, της οποίας εκπρόσωπος διετέλεσε επί 40 χρόνια ο Άγιος Κόνραντ του Αλτέτινγκ (1818-1894). Τη δεκαετία του 1960 ο πληθυσμός αναφέρεται ως 9.150 κάτοικοι. Το Αλτέτινγκ είναι περίφημο για το Gnadenkapelle, το Παρεκκλήσιο της Χάριτος ή Ιερό της Παναγίας του Αλτέτινγκ, έναν από τους δημοφιλέστερους τόπους προσκυνήματος σε ολόκληρη τη Γερμανία. Πρόκειται για ένα μικρό οκταγωνικό παρεκκλήσιο, που στεγάζει ένα θεωρούμενο ως θαυματουργό άγαλμα της Παρθένου Μαρίας. Το αρχικό ιερό υπήρχε από το έτος 696. Σύμφωνα με τον θρύλο, το 1489 ένα τρίχρονο αγοράκι από το Αλτέτινγκ που είχε πνιγεί στο ποτάμι αναστήθηκε όταν η μητέρα του τοποθέτησε το σώμα του μπροστά από ένα ξύλινο άγαλμα της Παρθένου Μαρίας στο ιερό του τότε ναΐσκου. Η είδηση του θαύματος διαδόθηκε γρήγορα και το παρεκκλήσιο αμέσως επεκτάθηκε με την ανέγερση κυρίως ναού και ενός στεγασμένου ed walkway.Στο σκευοφυλάκιο του Παρεκκλησίου φυλάσσεται ο λεγόμενος Χρυσός Ίππος (Goldenes Rössli), ένα διακοσμητικό γλυπτό για την Αγία Τράπεζα ύψους 62 εκατοστών κατασκευασμένο από χρυσό και επιχρυσωμένο άργυρο, με χρυσές μορφές επενδυμένες με σμάλτο ποικίλων χρωμάτων. Παριστάνονται η Θεοτόκος με το Θείο Βρέφος και οι Ιωάννης ο Βαπτιστής, Ιωάννης ο Ευαγγελιστής και Αγία Αικατερίνη, όλοι τους στην παιδική ηλικία. Απεικονίζεται επίσης μπροστά ο βασιλιας Κάρολος ΣΤ΄ της Γαλλίας, καθότι αυτό το αριστούργημα χρυσοχοΐας δωρήθηκε από τη σύζυγό του Ισαβέλλα της Βαυαρίας, μέλος του Οίκος του Βίττελσμπαχ.Κατά την παράδοση της Βαυαρίας, η καρδιά του κάθε αποθανόντος βασιλέα της τοποθετείτο σε λήκυθο και φυλασσόταν στο Παρεκκλήσιο της Χάριτος του Αλτέτινγκ: Η καρδιά του Λουδοβίκου Α΄ της Βαυαρίας (πατέρα του Όθωνα της Ελλάδας) φυλάσσεται στο Παρεκκλήσιο, όπως και εκείνη του Λουδοβίκου Β΄ και των παππούδων του. Υπάρχουν και άλλες καρδιές όμως, ώστε συνολικά ο αριθμός τους να φθάνει τις 28. Υπάρχουν και άλλα σημαντικά αρχιτεκτονήματα στο Αλτέτινγκ, όπως η Stiftskirche, ο υστερογοτθικός ναός των Αγίων Φιλίππου και Ιακώβου με τους «δίδυμους πύργους» του, χρονολογούμενος από τις αρχές του 16ου αιώνα, που ανεγέρθηκε για τις λατρευτικές ανάγκες του αυξανόμενου αριθμού των προσκυνητών. Επίσης, η τεράστια νεομπαρόκ Βασιλική (Basilika), έργο των αρχών του 20ού αιώνα. Το δημαρχείο είναι επίσης επιβλητικό. Στο Αλτέτινγκ βρίσκεται και ο τάφος του μεγάλου στρατηγού του Τριακονταετούς Πολέμου Γιόχαν Τίλλυ, ο οποίος απεβίωσε στο Ίνγκολστατ το 1632. Το Αλτέτινγκ είναι «αδελφοποιημένο» με τις εξής τρεις πόλεις: Λορέτο της Ιταλίας Μαρίατσελ της Αυστρίας Ουράι της Πορτογαλίας Αξιοσημείωτοι άνθρωποι που συνδέονται με την πόλη είναι μεταξύ άλλων και οι εξής (οι 4 γεννήθηκαν στην πόλη): Λουδοβίκος το Παιδί (893-911), ο τελευταίος βασιλιάς των Ανατολικών Φράγκων Άγιος Κόνραντ του Αλτέτινγκ (1818-1894), μοναχός και άγιος Ζήγκμουντ φον Πρανκχ (1821-1888), στρατηγός και Υπουργός Πολέμου της Βαυαρίας Πάουλ Άουγκουστιν Μάγιερ (1911-2010), καρδινάλιος Χανς-Κρίστιαν Σμιτ (γενν. 1965), κινηματογραφικός σκηνοθέτης και σεναριογράφος Το λήμμα «Αλταίττινγκ» στη Νέα Ελληνική Εγκυκλοπαίδεια «Χάρη Πάτση», τόμος 4, σελ. 520 Πολυμέσα σχετικά με το θέμα Altötting στο Wikimedia Commons Το Αλτέτινγκ στα Βικιταξίδια Επίσημος τουριστικός ιστότοπος με πληροφορίες (στη γερμανική και την αγγλική γλώσσα) Altötting - καλές φωτογραφίες